Ende hun dienaengaende niet te beclagen hadden, adviserende ons sulcx meer als VEde bij translaet hier nevens gaende geteeckent No. 31. gelieve te vernemen Dat hem in antwoorde hebben gedient namentljk , dat mij niet toestont t' minste artijckel van dit mandaet te vernietigen maer dat aarm
maer dat sulcx Een Expres bevel van onse Hren Ende principalen, in mandaet was gegeven, Ende dienvolgende ons in sijn geheel te achtervolgen stonde, ten hoochsten dolerende dat sonder de Cantonschen hamel des chanchieuwesen niet en begeerde om haer te meerder aente porren; dat ons insgelijcx goede Cantonsche sijde stuckwercken fijnel. mochten aenbrengen omme t' patria Ende d' Indies daer mede te dienen, jtem hoe qualijcken bij VEde sal genomen voorEd, dat de joncqn ons soo lange onthouden, tot dat de schepen naer t' patria sullen, wesen vertrocken. — waermede geen chinesche Sijde dit jaer connen retourneren, hebbende hunluijden ten principalen aengese dat de cooplieden ½ vant oude lichte goet, Ende twee derde vant nieuwe geeijschte goet, soude aen brengen, mits t' selve naer haer deucht betalende, ten Eijnde de geseijde coopl metter tijt daer van geraecken ende haer penningen in waer nieuw goet besteden mogen doch onder reserve dat sijlieden drije persoonen haer als borge constitueren sullen, van int aenstaende nieuwe jaer t' geeijschte swaer goet, aen te brengen off dat anderssints bij mancquement vant selve ons sullen houden, aent voorsz mandaet, omme haer niet Enemael voort' hooft te stooten, wat hun Coijers op een intrest Ende tot vervolging vanden handel gedient hebbe gelieve UEd: uijt missive hier nevens in copia gaende naerier te vernemen geteeckent No 32 sij willen niet twijffelen off dese gedane veranderinge, inden handel sal oock goede verbeteringe der goederen veroorsaecken soo als aent aenbrengen van weijnige sijde Ende sijn stuckwercken ondervonden hebben, doch sullen wat pratientie moeten nemen
nemen, dat lichtelijk doen cunnen, vermits de sijne ende andere sijne stuckwercken voor t' patria te laet verschijnen Ende met de reteur schepen, niet mede sullen connen gaen t' schijnt en grooten Hre Equan sich wat naerder beraden moet, aleer de sijde joncqn herwaerts largeren can, Ende dat onder proetext sijn persoon ontrent Lamao is onthourende, doch voort het vertreck der geseijde joncqe vande cooplieden seer hart gepoucheert, soo datmen rucht in corten te volgen staet, dat Een rechte preuve is van desen handel, van wel tot beter te brengen, want omer VEde correctie, dient Equan niet door ons, maer door de cooplieden Ernstich aengeport, die hem sijne proffijten moeten toebrengen, ter saecke t'landt van China door de menichvuldige sijde, Ende sijne stuckwercken overcropt coort.